# Bu’uura Seera Labsii Fayyaa Sammuu fi Nagahoomaa: Afaan hubachuuf salphaa ta’een

Caamsaa (May) 2025

Seerri Labsii Fayyaa Sammuu fi Nagahoomaa 2022 tajaajila (‘tajaajiloota’) fayyaa sammuu fi nagahoomaaf bu’uura tolche ni qaba.

Bu’uurri kun kan barbaachisuuf ogeessota wallaansa sammuu, doktorota, neersota, hojjetoota gargaartota fayyaa (allied health), kanneen muuxannoo wal fakkaataa keessa dabran, fi hojjetoota fayyaa sammuu kan biro, fi yeroo murtii kunuunsa kennamu irratti tajaajiloota hubannaa keessa galfamuu qaban, gargaarsa ykn wallaansa ykn qorannoo namoota gaggeessaniif.

Dhadachi Fayyaa Sammuu (Mental Health Tribunal), poolisiin, damee wallaansa sardamaa (emergency departments), fi kan biroos seera fayyaa sammuu jalatti bu’uura kana hubannaa keessa galchuu qaban.

Bu’uurri qajeelfama akka itti murtiin kennamu, ykn namooti tajaajila kennan fi dhaabbilee yeroo hojii isaanii hojjetan waan isaan yaaduu qaban kan ibsuu dha.

Yoo bu’uuran kun hin hordofamne jedhtee yaadde waan ati godhuu dandeessu:

* gargaarsaaf IMHA qunnami
* komii gara tajaajilichaatti dhiheeffachuu
* komii gara Komishina Fayyaa Sammuutti (Mental Health and Wellbeing Commission (1800 246 054) dhiheeffadhu.

Bu’uuran fayyaa sammuu fi nagahoomaa jecha ifaadhaan:

## Bu’uura fayyaa sammuu fi nagahoomaa

### Bu’uura ulfina kennuu (dignity) fi ofiin of gaggeessuu (autonomy)

Namooti dhibee fayyaa sammuu waliin jiraatan, qalbiin isaanii gadde, ykn sammuun isaan dhukkubu, ulfinaa fi kabajaadhaan wallaanamuu qabu. Of danda’uun isaanii tumsamuu fi jajjabeessamuu qaba. Fakkeenyaaf, murtii ofii isaaniitiin akka fudhatan taasisuu.

### Bu’uura kunuunsaa gara garaa

Namooti dhibee fayyaa sammuu waliin jiraatan, qalbiin isaanii gadde, ykn sammuun isaan dhukkubu, kunuunsaa fi gargaarsa gosa gara garaa argachuu qabu. Kunis waan isaan barbaadan fi filatan irratti hundaawa. wantoonni hubannaa keessa galchamuu qaban keessaa kan akka:

* waan barbaadan argachuu
* hariiroo isaan qaban
* haala jireenyaa
* muuxannoo jireenya rakkinaa (experience of trauma)
* barmoota
* maallaqa
* dalagaa.

### Bu’uura daangeeffama irra xiqqaa

Daangeeffama irra xiqqaa jechuun namoota dhibee fayyaa sammuu qaban, kan qalbiin isaan gaddite, ykn dhukkuba sammuu qaban hanga danda’ametti bilisa akka tahan gochuu jechuudha.

Tajaajiloonni qarqaarsi kennan mirgaa fi of danda’uu irratti daangeeffama irra xiqqaa ta’e filachuu kaayeeffachuu qabnan. Akeekni yookii kaayyoon isaas dandamachuu isaanii fi hawaasa keessatti hirmaachuu isaanii gargaaruuf.

Fedhiin abbaa (nama dhimmichi ilaallatu) fayyina isaa fi hawaasa keessatti hirmaachuun isaaf maal akka ta’e qajeelcha kennuu qaba, namoonni biroo yoo itti walii galuu baatanillee. Wanti nama tokkoo daangeessu nama kan biroo daangessuu dhiisuu danda’a.

### Bu’uura murtii kennachuu deggeruu

Namooti tajaajila argatan waa’ee wallaansa, qorannoo, kunuunsa fi dandamachuu isaanii irratti murtii ofii isaanii kennachuuf deggersi tajaajiltoota irraa kennamuufii qaba, yoo wallansaa dirqama jala jiraatan tahelle (compulsory treatment). Yaadi fi fedhii nama sanaa dursi itti kennamuu qaba.

### Bu’uura maatii fi kunuunsee (Family and carers principle)

Maatii, kunuunsota, fi deggertooti, qorannoo, wallaansa, fi dandamachuu nama tajaajila argataa jiruu keessatti gaheen isaan murtii kennuu keessatti hirmaachuuf qaban deggeramuu qaba.

### Bu’uura muuxannoo wal fakkaataa (Lived experience principle)

Muuxannoon namoota rakkiina sammuu qabanii, gaddi qalbii, ykn dhibee sammuu qaban fi maatii yeroo tajaajilli kennamuuf beekamtii fi gatiin (ulfinni) kennuufiin barbaachisaa dha.

### Bu’uura barbaachisummaa Fayyaa (Health needs principle)

Rakkiinni wallaansa fayyaa (medical) fi wanneen fayyaa waliin wal qabatu, namoota rakkiina sammuu qabanii, gaddi qalbii, ykn dhibee sammuu qaban rakkinni isaanii adda baafamee beekamee gargaarsi godhamuufii qaba.

Kunis qoricha surrii hadoochuu (drug) fi farsho (alcohol) waan ilaalu kan dabaluu dha. Fayyummaan qaamaa nama sanaa wallaansa sammuu kennamuuf waliin hangam wal qabatee akka jiruu fi miidhaa irratti qabaatu hubatamuu qaba.

### Bu’uura tarkaanfii ulfinaa (dignity of risk principle) fudhachuu

Namooti tajaajila fudhatan, murtii ofii isaaniin kennatan kan miidhaa madaalawaa (abbichaaf sirrii kan tahe) fiduu malu akka kennatan mirga kennamuufii qaba.

### Bu’uura nagahoomaa dardaraa

Ijoollee (children) fi ijoollee gudguddoon (yound people) tajaajilli kennamuuf fayyaa, nagahoomi fi of danda’uun isaanii hubannaa keessa galchamee muuxannoo jireenyaa, umrii fi haallan kan biroo hubatameefii tajaajilamuu qaban.

### Bu’uura adda addummaa (Diversity principle)

Namooti tajaajila fudhataniif wanneen gara garaa isaan barbaachisuu fi muuxannoo adda addaa qaban yeroo wallaansaa fi kunuunsi kennamuuf hubannaa keessatti wantoonni dabalamuu qaban keessa:

* eenyummaa saalummaa kee (gender identity)
* saalummaa ati filattu (sexual orientation)
* saala (sex)
* qomoo (ethnicity)
* afaan dubbattu (language)
* sanyii (race)
* amantii (amantaa ykn ayyaana (faith or spirituality)
* sadarkaa jireenyaa (class)
* qabeenya (socioeconomic status)
* umrii (age)
* dhibama qaamaa (disability)
* garaagarummaa sammuuwwan namaa (neurodiversity)
* aadaa (culture)
* haala jireenyaa (residency status)
* bakka jiraattuu (geographic disadvantage).

Tajaajiltoonni bifa quubsaa taheen akkaataa barbaachisummaa adda addaa jiru kana irratti hundaa’uun tajaajilli kennuu qabu. Kana jechuun namooti akka nageenyi itti dhagahamaa jiru ibsachuu qaban. Tajaajillis kan hubachuu qaban:

* fedhii adda tahee fi muuxannoo mataa ofii isaa tahe abbichi qabaachuu
* muuxannoo rakkinaa keessa dabrame
* fedhii fi muuxannoon kun hagam fayyaa nama sanaa waliin akka wal qabatuu fi dhiibbaa fayyaa sammuu isaa irratti qabaatuu danda’u.

### Bu’uura nageenya saalaa (gender safety principle)

Sababa saala (gender) isaanii irraa kan ka’e namooti tajaajila fudhatan tarii nageenya isaanii irratti waan isaan barbaachisu ykn yaaddessu (yaaddoo) qabaachuu malu. Kanneen akkasiif hubannaan itti kennamee, tajaajiltooti kan godhuu qaban:

* nageenya qabaachuu (be safe)
* muuxannoo jeequmsa maatii ykn rakkina keessa dabrame (trauma) kan ammaa fi dabre deebii itti kennuu
* haala itti saalummaan (gender) isaanii tajaajila argachuu qaban, wallaansa fudhatan fi dandamachuu isaanii irratti akkaataa isaa hubatamee fi deebiin itti kennuu
* haala itti saalummaan qoodumsaa (discrimination) fi hubama (disadvantage) waliin hidhata qabu hubachuu fi deebii itti kennuu ilaala.

### Bu’uura eeggannoo aadaa (Cultural safety principle)

Tajaajjilli kennamu aadaaf eeggannoo kan godhuu fi namoota sanyiin, qomoon, amantaa, f aadaan isaanii duubbee gara garaa irraa taheef deebii quubsaa kan kennu tahuu qaba.

Namooti rakkoo fayyaa sammuu qaban, kan qalbiin isaan gaddite, ykn dhibee sammuu qaban wallaansii fi kunuunsi kennamuuf kan aadaa fi amantaa isaanii fi dhugeeffata qaban hubannoo keessa galche tahuu qaba.

Ilaachi Maatii nama wallaansa kana argatuu, fi yeroo danda’amuu fi mijjataa tahetti yaadni namoota hawaasa keessatti beekamtii qaban irraa dhihaatu hubannaa keessa galchamuu qaba.

Aadaa addaa (unique culture) fi eenyummaan Saboota Jalqabaa (First Nations people) kabajamuu qaba. Hariiroo isaan maatii isaanii waliin qaban, aantii isaanii, hawaasa, Biyya isaanii, fi bishaan waliin hidhata isaan qaban kabajamuufii qaba. Ilaalchi jaarolee,fayyistoota aadaa (traditional healers), fi hojjetooti fayyaa sammuu Saboota Jalqabaa (First Nations) yoo danda’amee fi mijjate waa’ee wallaansaa fi kunuunsa irratti murtiin isaan kennan hubannaa argachuu fi kabajamuu qaba.

### Bu’uura Nagahoomaa irkattootaa (Wellbeing of dependents principle)

Ijoollee fi namooti nama tajaajila fudhatu irratti irkatanii jiraataniif fedhii, nagahoomi (wellbing) fi nageenyi (safety) isaanii eegamuufii qaba.

## Bu’uura murteeffannaa wal’ansa fi tarkaanfiiwwan gargaarsaa irratti fudhataman (intervention)

Akkasumas waa’een murtii kennuu bu’uura ni qaba. Bu’uuran kunneen kan hojii irra oolan yeroo tajaajila dirqamaa kennamu ykn tarkaanfiin daangeesssuu (restrictive interventions) yoo jiraate qofa.

Wallaansa dirqamaa jechuun namooti wallaansa fudhachuu diduu hin danda’an.

Tarkaanfiin daangeesssuu (restrictive interventions) hospitaala keessatti dhimmi itti bahamu:

* **Kophaatti kaahuu (Seclusion):** yeroo namni qofaatti ittisamee kutaa keessa taa’u.
* **Hidhaa qaamaa (bodily restraint):** yeroo namni guutummaan qaamaa ykn qaamni hangi tokko akka hin sossoone taasisamu.
* **Qorichaan to’achuu (Chemical restraint):** yeroo amala namaa to’achuuf jecha qorichi kennameefii akka qaamaan hin sossoone taasisamuu dha. Kun qoricha wallaansa fayyaa sammuuf kennamu miti.

Bu’uuran murtii kennuun jecha ifaatiin (plain language):

### Bu’uura kunuunsa gargaarsa gara daangeeffama irra xiqqaa tahetti dabru

Akeekni qorannoo fi wallaansaa dirqamaa namni wallaanamu akka dandamatu (recovery) gargaaruuf.Tajaajilli kennamu kan waan hundumaa of keessaa qabu, kunuunsa kan kennu, nageenya kan qabuuf, akkasumsa akka gaariitti kan gargaaru, fi namootaaf wallaansi kennamuuf gara daangeeffame irra xiqqaa kan isaan dabarsu tahuu qaba.

Daangeeffama irra xiqqaa jechuun namooti qorannoo dirqamaa ykn wallaansaa fudhatan hanga danda’ametti bilisummaan isaaniif kennamuu qaba. wanni nama tokko daangeessu nama kan biroof daangeessuu dhiisuu tahuu danda’a.

### Bu’uura bu’aa madaallii qorannoo fi wallaansa dirqamaa fi tarkaanfii deengeessuu fudhatamu (restrictive interventions)

Qorannoo fi wallaansi dirqamaa fi tarkaanfii deengeessuuf fudhatamumirga namaa irratti dhiibbaa guddaa qabaata. Kunis tarii namni sun akka gaddi guddaan itti dhagahamu, ykn miidhaalee asiin gadii kana fiduu dandaha:

* hariiroo waliin jireenyaa (relationships)
* akkaataa qindeeffata jireenyaa (living arrangements)
* barmoota
* dalagaa.

Kanneen oli jiran kun yeroo tajaajilli dirqamaa kennamuu fi ykn raawwiin daangessuu dhimma yeroo itti bahamu tajaajiltooti fi hojetooti fayyaa sammuu yeroo kam illee hubannaa keessa galfachuu qabu.

### Bu’uura tarkaanfiin daangessuu (restrictive intervention) wallaansaaf faayidaa hin qabu (no therapeutic benefit)

Tarkaanfiin daangessuu (restrictive interventions) nama wallaanamuuf waan gargaaru hin qabu.

### Bu’uura madaallii miidhaa (balancing of harm principle)

Qorannoo fi wallaansi dirqamaa fi tarkaanfiin daangessuu balaa ittisuuf yaadame caala miidhaa isaaniitu caala yoo tahe , dhimmi itti bahamuu hin qabu.

Murtii kennamu hunda keessatti hubannoo (view) fi fedhiin nama wallaansa argatuu hanga danda’ametti kabajamuufii qaba. Kunis yoo namni sun qorannoo fi wallaansa dirqamaa jala jira tahe illee qorannoo, wallaansa, dandamannaa (recovery), fi gargaarsa barbaachisu dabalee ti.

|  |
| --- |
| Akkamiin akka IMHA qunnamtuu fi caalaatti bartuNi dandeessa:* mar-sariitii ilaali [www.imha.vic.gov.au](http://www.imha.vic.gov.au)
* email ergi contact@imha.vic.gov.au
* hojjetoota IMHA siif dubbatan guyyoota torba guutuu (guyyaa ayyaanaa irraa kan hafe) kan jiran ganama sa’aa 9:30 irraa waaree booda galgala sa’aa 4:30 toora bilbilaa **1300 947 820** irratti itti bilbili
* waa’ee mirga kee dhaggeeffachuuf IMHA toora bilbilaa **1800 959 353** irratti bilbili
* tajaajila fayyaa sammuu kan siif kennan, kunuunsee, aantii (kin) ykn nama kan biroo si gargaaru akka IMHA qunnamuu si gargaaran gaafadhu.
 |

